Remedica Ltd - Ανακοίνωση νικητών στον Μεγάλο Τελικό των European Business Awards 2019
Ανακοίνωση νικητών στον Μεγάλο Τελικό των European Business Awards 2019
Η Remedica, εκπροσωπούμενη από τον Δρ Μιχάλη Νεοπτόλεμου, Ανώτατο Εκτελεστικό Διευθυντή της εταιρείας, τον κ Ανδρέα Χατζηπαναγή, Διευθυντή Μάρκετινγκ και Τοπικών Πωλήσεων, και τον κ Μάριο Στυλιανίδη, Διευθυντή Εταιρικής Ανάπτυξης, παρευρέθηκε στην επίσημη τελετή απονομής των βραβείων που πραγματοποιήθηκε από τις 3 έως τις 4 Δεκεμβρίου στη Βαρσοβία της Πολωνίας. Κατά τη διάρκεια της εκδήλωσης, τιμήθηκαν οι κορυφαίες επιχειρήσεις της Ευρώπης μετά την επιλογή τους ως “National Winners” στα European Business Awards 2019, σε μια αποκλειστική τελετή απονομής βραβείων, στην οποία συμμετείχαν εξέχοντες επιχειρηματίες και ευρωπαίοι πρεσβευτές. Πρόκειται για τον μεγαλύτερο και πιο γνωστό επιχειρηματικό θεσμό στην Ευρώπη, στον οποίο φέτος συμμετείχαν περισσότερες από 120.000 επιχειρήσεις από 33 χώρες από όλο τον κόσμο. Τα βραβεία παρέδωσαν στους νικητές της κατηγορίας του διαγωνισμού εξέχουσες επιχειρηματικές προσωπικότητες. Ο κ Adrian Tripp, Ανώτατος Εκτελεστικός Διευθυντής των European Business Awards, δήλωσε: “Πρόκειται για τις πιο επιτυχημένες εταιρείες στην Ευρώπη, που επιδεικνύουν καινοτομία, και οικονομική επιτυχία και αποτελούν λαμπρά παραδείγματα του αναπτυξιακού δυναμικού των ευρωπαϊκών επιχειρήσεων σε μια ανταγωνιστική παγκόσμια αγορά. για όλους μας.”